ועדת הכלכלה, כנסת 20, פרוטוקול מספר 425, 2017-01-31 12:00

זהבה גלאון: זה חוק שאמור להגיע לקריאה שנייה ושלישית.

זהבה גלאון: בפעם הקודמת ניהל את הדיון חבר הכנסת פרי.

זהבה גלאון: קבענו שצריכה להיות חובת אזהרה בפרסום ושיווק טלפוני להלוואות.

זהבה גלאון: אני רוצה להוסיף אחרי המילים "מעודדות נטילת הלוואה על ידי הלווה" את המילים "אלא אם כן צורף לה ציון של התאגיד הבנקאי או הגורם המציע את ההלוואה".

זהבה גלאון: אני חושבת שיש בזה אלמנט הרתעתי נוסף, לכן אני רוצה להוסיף את זה להצעת החוק.

<אתי בנדלר: בד בבד עם האזהרה המוצעת בחוק בנקאות (שירות ללקוח) ובחוק הסדרת הלוואות חוץ-בנקאיות, את מציעה לציין את שם נותן ההלוואה.

זהבה גלאון: כן.

זהבה גלאון: שכחתם לציין את שם נותן ההלוואה או משווק ההלוואה.

<אתי בנדלר: המשווק הוא התאגיד הבנקאי או הגוף הפיננסי שנותן את ההלוואה.

<רן מלמד: אני חושב שהרעיון הוא טוב, רק הוא לא מספיק.

<רן מלמד: חלק גדול מהגופים, לפחות הגופים החוץ-בנקאיים, משתמש בצדדים שלישיים כדי לתת את ההלוואה.

<רן מלמד: אתה יכול לקחת הלוואה מגוף כמו מימון ישיר או כל גוף אחר, כאשר ההלוואה שלך תינתן על ידי לאומי קארד או איזה שהוא בנק.

<רן מלמד: אם אתה משאיר את ההודעה רק על הגוף הראשון, זה יכול להיות חלקי.

איתן כבל: הכוונה היא לדעת את המותג שאתה מתחבר אליו.

איתן כבל: זה לא לרדת לרזולוציה של הפקיד שחתם.

איתן כבל: אני לא נכנס לכל הרזולוציות הפנימיות שבו הגוף פועל.

<רן מלמד: כל מטרת החוק היא למקרה שבו האדם לא יצליח לעמוד בפירעון ההלוואה בצורה מסודרת.

<רן מלמד: הוא יכול לקבל יום אחד אס אם אס מלאומי קארד: "לא עמדת בהסדר ההלוואה שלך", ואז הבן אדם יגיד: "רגע, לא לקחתי אף פעם הלוואה מלאומי קארד, מה אתם רוצים ממני".

זהבה גלאון: אתה מתריע על נקודה מאוד מאוד חשובה.

זהבה גלאון: נניח שאני עכשיו לוקחת הלוואה ממימון ישיר.

זהבה גלאון: כשאני באה לחתום, אני לא יודעת למי אני חותמת?

<רן מלמד: את חותמת על מימון ישיר, על אפשרות העברה ללאומי קארד ועל טופס נוסף.

<רן מלמד: בתפישה שלך לקחת את ההלוואה ממימון ישיר.

<רן מלמד: ברור שהלוואה היא לא משם, שהם רק הגוף המשווק.

<רן מלמד: אני חושב שצריך לדבר על הגוף המשווק.

<אביעד לחמנוביץ: גם אם בחלק מהדברים של רן יש טעם, הם לא קשורים כרגע למה שמונח בפנינו.

<אביעד לחמנוביץ: מימון ישיר פועלת כדי לשווק הלוואות.

<אביעד לחמנוביץ: כשהלקוח מגיע לחתום, הוא חותם על הסכם מול הגוף שנותן את ההלוואה.

<אביעד לחמנוביץ: אין שום סיטואציה אחרת.

<אביעד לחמנוביץ: הוא מקבל גילוי מלא לגבי מי שנותן לו את ההלוואה.

<אביעד לחמנוביץ: במצב שבו ניתנת הלוואה שאחר כך נמכרת, שזה משהו שגם בנקים עושים, נשלחת הודעה ללקוח, הוא מיודע על הסיפור הזה.

<אביעד לחמנוביץ: זה לא מתאים לשלב שבו גוף מפרסם רוצה שהלקוח יבוא אליו.

<אביעד לחמנוביץ: הוא עוד לא יודע מה הוא הולך לעשות איתו.

<אביעד לחמנוביץ: הוא עוד לא יודע מה הוא הולך לעשות עם ההלוואה שלו.

<אביעד לחמנוביץ: הוא עוד לא יודע איזו הלוואה הוא הולך לקבל.

<אביעד לחמנוביץ: זה לא נכון יהיה להגיד שיכול להיות שבעתיד יהיה פה איזה אקט כזה.

<אביעד לחמנוביץ: כשהאקט הזה קורה, הלקוח מקבל גילוי נאות מלא.

<אביעד לחמנוביץ: החוק מדבר על להוסיף את המשפט לכל פרסומת.

<אביעד לחמנוביץ: אנחנו חושבים שיהיה נכון לעשות אבחנה בין סוגי הפרסומות.

<אביעד לחמנוביץ: פרסומות ברדיו מתאפיינות בזמן קצר מאוד.

<אביעד לחמנוביץ: בניגוד למודעה, טלוויזיה או אתר אינטרנט שמאפשרים לכלול את המשפט ברקע, ברדיו צריך יהיה - -

איתן כבל: זה נעשה היום ברדיו.

<אביעד לחמנוביץ: לא אמרתי שלא.

<אביעד לחמנוביץ: כל מילה ברדיו עולה כסף.

<אביעד לחמנוביץ: אמירת המשפט הזה היא 25% מהעלות.

<אביעד לחמנוביץ: ההצעה שלנו היא שבפרסומות רדיו ניתן יהיה לקצר את המשפט הזה, אחרת זה עלויות שבסופו של יום יתגלגלו על הלקוחות.

איתן כבל: אני מאוד לא אוהב את המשפט המאיים.

<אביעד לחמנוביץ: למה מאיים?

איתן כבל: כשאתה אומר שזה יגולגל על הציבור, זה מאיים.

איתן כבל: זה אפילו לא איום סמוי.

<אביעד לחמנוביץ: אני לא חושב שהאינטרס של הוועדה הזאת הוא להכביד בעלויות.

איתן כבל: אם הייתי צריך לפעול על פי האיומים הגלויים והסמויים שגופים מסחריים או אחרים מניחים פה, לא היינו מחוקקים כלום, כולל את יחסי העבודה.

איתן כבל: חברים, אל תאיימו.

איתן כבל: חברת הכנסת זהבה גלאון לא הניחה את החוק כי סתם בא לה, אלא כי יש כאן צורך שנבע מכשל שוק.

איתן כבל: יש כשל שוק קטן, יש כשל שוק גדול.

איתן כבל: 70% מהחקיקה שאנחנו מעבירים פה הייתה מתבטלת אם הגופים העסקיים היו מתנהגים בצורה שמצופה מהם.

איתן כבל: אנחנו פה כדי להסדיר את זה.

איתן כבל: חבל, זה מסוג הדברים שאמור להיות ברור מאליו.

<רן מלמד: אני רוצה להתנגד להצעה.

<רן מלמד: צבירת הריבית והפיגורים נעשית גם בלי הליך משפטי.

<רן מלמד: ברגע שלא החזרת הלוואה יש לך הצמדה, ריבית וקנסות, לכן ההצעה שלך אינה טובה.

<רן מלמד: אני מציע להישאר בנוסח הרגיל.

איתן כבל: לא התכוונו להישאר בנוסח שלו.

איתן כבל: אני חושב שההצעה של חברת הכנסת גלאון היא הצעה סבירה.

<אתי בנדלר: אני רוצה לוודא שאנחנו לא מדברים כאן על שם המשווק, אלא על השם של מי שייתן את ההלוואה בפועל.

איתן כבל: נכון.

<רן מלמד: אדוני היושב-ראש, איך זה מסתדר עם הפיר טו פיר?

<רן מלמד: שם יש הרבה מאוד אנשים שמלווים סכומים קטנים.

<אתי בנדלר: אתמול התחבטנו בשאלה.

<רונן ניסים: רציתי להזכיר את חוק התקשורת.

<רונן ניסים: שם יש חובה לציין את שם המפרסם.

איתן כבל: צריכה להיות התכתבות.

איתן כבל: אם לא, חוטפים קנסות.

איתן כבל: יש איזה גוף שחטף עכשיו איזה קנס גדול.

יעקב פרי: נאמר פה שלא תמיד המפרסם הוא זה שנותן את ההלוואה.

יעקב פרי: הכוונה היא שמי שלוקח את ההלוואה ידע ממי הוא לקח אותה.

שני חוקים: ההוראה השנייה היא חוק הסדרת הלוואות חוץ בנקאיות.

שני חוקים: אתמול התלבטנו בשאלה של מתווכים למתן הלוואות, בעיקר פיר טו פיר, מה שהזכיר הרגע רן.

שני חוקים: פנינו בנושא הזה למשרד האוצר, ללשכה המשפטית של שר האוצר, לשמוע את עמדתם בנוגע לשאלה: האם אין להרחיב את החובה הזאת גם על מתווכים.

שני חוקים: עמדתם מתחלקת לשניים.

שני חוקים: אל"ף, בשלב זה, להבנתם, אין צורך להרחיב את זה, ובי"ת, למה התיקון הוא בחוק הלוואות חוץ בנקאיות, לא בחוק הפיקוח על שירותים פיננסיים (שירותים פיננסיים מוסדרים), שזה בעצם חוק שקובע רגולציה על כל הגופים החוץ בנקאיים, על כל נותני האשראי למיניהם.

שני חוקים: ההידברות בנושא הזה הייתה היום, ככה שלא הספקנו לבדוק את כל הפרטים הנדרשים, לכן גם לא קיבלנו את עמדת משרד המשפטים בנושא הזה.

שני חוקים: אני אמרתי שאינני מתנגדת לכיוון הזה.

שני חוקים: הם אפילו הספיקו להעביר לנו הצעה לתקן את החוק האמור, כולל סעיף של עיצומים כספיים.

שני חוקים: הייתי מבקשת ממשרד האוצר להרחיב את הדברים בנושא הזה.

<בוריס פבלוב: ביוני 2017 ייכנס לתוקף חוק הפיקוח על שירותים פיננסיים מוסדרים.

<בוריס פבלוב: הוא יסדיר, בין היתר, את הפיקוח על מתן הלוואות חוץ בנקאיות בכל הגופים שנתנו אשראי ולא היו מפוקחים עד עכשיו.

<בוריס פבלוב: זה ייכנס לתוקף ביוני 2017.

<בוריס פבלוב: באותו חוק יש סעיף שמדבר על גילוי נאות.

<בוריס פבלוב: הוא חל על כל מי שנותן שירותים פיננסיים.

<בוריס פבלוב: הוא יחול גם על נותני שירותים פיננסיים שיהיו בעתיד, כמו הפיר טו פיר שהוזכר פה ועדיין נמצא בתזכיר חוק.

<בוריס פבלוב: הסעיף של גילוי נאות הוא סעיף רחב.

<בוריס פבלוב: הוא כולל את התנאים המהותיים, את ההיקף של ההלוואה.

<בוריס פבלוב: אנחנו חושבים שההצעה, לפחות על כל הגופים החוץ בנקאיים, משתלבת בסעיף הזה.

<בוריס פבלוב: הצענו את הנוסח הזה כחלק מהגילוי הנאות.

<בוריס פבלוב: העברנו את הנוסח הזה לוועדה.

<אתי בנדלר: בשלב זה לא להחיל את זה על המתווכים.

<בוריס פבלוב: המתווכים נחשבים נותני שירותים פיננסיים.

<בוריס פבלוב: גם הפיר טו פיר יהיה צריך לתת את הגילוי.

<בוריס פבלוב: אמנם הוא לא יוכל לגלות מי המלווה כי יש ריבוי של מלווים וריבוי של נותני הלוואות, אבל הפלטפורמה עצמה תוכל לתת את הגילוי הזה.

<אתי בנדלר: בשלב הזה, להבנתי, זה לא יחול.

<אתי בנדלר: צריך לזכור שהחוק עדיין לא נכנס לתוקפו.

<אתי בנדלר: הוא אמור להיכנס ביוני 2017, כאשר יש אפשרות לדחות את תחילתו.

<אתי בנדלר: אם אכן כך יהיה, הוא ייכנס לתוקף בתקופה יותר מאוחרת.

<אתי בנדלר: אולי ניתן לכתוב בחוק הסדרת הלוואות חוץ בנקאיות, שהתיקון הזה יעמוד בתוקפו עד לכניסתו לתוקף של חוק הפיקוח על שירותים פיננסיים הרלוונטי.

<אתי בנדלר: באשר למתווכי ההלוואות, אני חושבת שכאשר תגיעו לשלב יותר מתקדם של הכנת הצעת החוק, תצטרכו לעשות את ההתאמה הנדרשת.

<ורדה לוסטהויז: אני באה בשם מתווך פיננסי אינטרנטי של מלווים ולווים.

<ורדה לוסטהויז: אני חושבת שההוראות לגבי חובות אזהרה צריכות לחול על פיר טו פיר, אין סיבה שלא.

<ורדה לוסטהויז: כנראה שמי שמפעיל את הפלטפורמה יצא במסע פרסום.

<ורדה לוסטהויז: אנחנו לא עושים את זה, כי אנחנו לא חושבים שזה נכון.

<ורדה לוסטהויז: אם פלטפורמה רוצה לצאת במסע פרסום, זה צריך לחול עליה.

<ורדה לוסטהויז: את המונח "מלווה" בחוק הסדרת הלוואות חוץ בנקאיות אנחנו מפרשים כמלווה שרשום במערכת.

<אתי בנדלר: שרשומים במערכת של פיר טו פיר.

<ורדה לוסטהויז: כן.

<ורדה לוסטהויז: החוק חל עליהם היום.

<ורדה לוסטהויז: הדרך שלהם לבצע את חובות הגילוי היא באמצעות הפלטפורמה.

<ורדה לוסטהויז: הפלטפורמה היא זאת שדואגת לעמוד בכל הוראה בחוק, לרבות עמידה בריבית הפיגורים ובריבית המקסימאלית.

<ורדה לוסטהויז: יש לי הצעה לגבי הגדרת מלווה.

<ורדה לוסטהויז: בחוק שמסדיר את כל נותני האשראי החוץ בנקאי והפלטפורמות הביטוי "נותן אשראי" כולל גם את המתווכים.

<ורדה לוסטהויז: אני הייתי מציעה שהביטוי "מלווה" בחוק הסדרת הלוואות חוץ בנקאיות יכלול גם את נותן האשראי שנמצא בחוק שכבר היום בתוקף.

<בוריס פבלוב: החוק עבר.

<ורדה לוסטהויז: אני הייתי לוקחת משם את ההגדרה.

<בוריס פבלוב: הוא לא חל על פיר טו פיר.

<אתי בנדלר: הוא מוגדר כגוף פיננסי, לא כנותן אשראי.

איתן כבל: העניין ירד.

<רן מלמד: אני רוצה שהפרסומת תהיה בשפה הערבית ובשפה הרוסית.

איתן כבל: אנחנו עוברים להקראה.

<לאה ורון: חברת הכנסת גלאון תצביע במקום חבר הכנסת עיסאווי פריג'.

איתן כבל: מי בעד סעיף 1(1)?

איתן כבל: בעד – פה אחד

איתן כבל: נמנעים – אין

<אתי בנדלר: אני מציעה להוסיף פסקה (2), שעניינה תיקון סעיף 11א לחוק.

<אתי בנדלר: סעיף 11א דן בעיצומים כספיים.

<אתי בנדלר: סעיף קטן (ב) שבו מתחיל במילים האלה: "היה למפקח יסוד סביר להניח כי תאגיד בנקאי עשה אחד מאלה, רשאי הוא להטיל עליו עיצום כספי בסך 750 אלף ₪".

<אתי בנדלר: אני מציעה להוסיף: "פרסם פרסומת או נקט דרך שיווק אחרת ללא צירוף אזהרה בניגוד להוראות סעיף 5(ג)".

איתן כבל: מקובל עלי.

<מיכל לב: לגבי העיצום הכספי של 750 ₪, אם יש קמפיין מסוים שמשודר 10 פעמים ביום - -

איתן כבל: כל פעם שהוא מעלה זה מנוגד לחוק.

<רן מלמד: ככה זה גם בחוק הצרכנות.

<רן מלמד: אם יש בעל מכולת שלא סימן מוצרים, אז על כל פריט שלא מסומן מוטלת הסנקציה.

<מיכל לב: יש הבדל בין סימון לפרסומת.

איתן כבל: מה מקובל?

<אתי בנדלר: אין התייחסות.

<אתי בנדלר: כפי שהזכיר הרגע רן, השאלה הזאת היא שאלה רוחבית שמתייחסת לכלל העיצומים הכספיים.

<אתי בנדלר: אין מקום לתת לה תשובה דווקא במקרה זה.

איתן כבל: אני מסכים עם גברתי.

איתן כבל: מי בעד התוספת הזאת?

איתן כבל: בעד – פה אחד

איתן כבל: נמנעים – אין

<אתי בנדלר: האם מקובלת המלצתי לתקן את חוק הסדרת הלוואות חוץ בנקאיות?

איתן כבל: מקובלת.

<אתי בנדלר: זה יהיה אותו נוסח.

<אתי בנדלר: אני חייבת לציין שכל עוד החוק הזה יהיה בתוקף וכל עוד חוק הפיקוח על שירותים פיננסיים לא ייכנס לתוקף, לא יהיו עיצומים כספיים בשל ההפרה.

<אתי בנדלר: לפחות תהיה הנורמה.

<אתי בנדלר: הנורמה תהיה זהה לנורמה שהקראתי לגבי חוק הבנקאות (שירות ללקוח).

<אתי בנדלר: אני עוברת לחוק הפיקוח על שירותים פיננסיים (שירותים פיננסיים מוסדרים), כי ייתכן שממנה אני אשליך לתוספת לחוק הסדרת הלוואות חוץ בנקאיות.

<אתי בנדלר: תיקון חוק הפיקוח על שירותים פיננסיים (שירותים פיננסיים מוסדרים) וחוק הפיקוח על שירותים פיננסיים (שירותים פיננסיים), התשע"ו-2016.

<אתי בנדלר: 1.

<אתי בנדלר: בסעיף 47, אחרי סעיף קטן (א) יבוא: (א)(1) "לא יפרסם נותן שירותים פיננסיים פרסומת אף אם היא פרסומת המותרת לפי דין, ולא ינקוט דרך שיווק אחרת שבה הפרסומת או דרך השיווק מעודדות נטילת אשראי על ידי הלקוח, אלא אם כן נכללה בהן שם המלווה או נותן האשראי, וצורפה להן אזהרה בנוסח זה: "אי עמידה בפירעון האשראי עלול לגרור חיוב בריבית פיגורים והליכי הוצאה לפועל".

<אתי בנדלר: בסעיף קטן זה, "נותן שירותים פיננסיים" - למעט בעל רישיון למתן שירות בנכס פיננסי.

<אתי בנדלר: הם מציעים את אותו נוסח, רק שבמקום המילה "הלוואה" תהיה המילה "אשראי".

<אתי בנדלר: לי יש קצת בעיה עם המונח "אשראי".

<אתי בנדלר: למונח "אשראי" אין הגדרה כללית בחוק הפיקוח על שירותים פיננסיים.

<אתי בנדלר: הוא מוגדר בשני מקומות.

<אתי בנדלר: מקום אחד זה בסעיף 21א שבפרק ג'1 לאותו חוק, שעניינו רישיון למתן שירותי פיקדון ואשראי.

יעקב פרי: יכולה להיות הלוואה שהיא לא אשראי?

<אתי בנדלר: ההגדרה של אשראי היא רחבה.

זהבה גלאון: היא יותר רחבה מהגדרה של הלוואה?

<אתי בנדלר: היא הגדרה יותר רחבה.

<אתי בנדלר: היא חלה גם על ניכיון שיקים.

<אתי בנדלר: ההגדרה של אשראי בחוק הבנקאות (רישוי): "אשראי" – לרבות ערבות, ניכיון שטרות, מימון באמצעות הסדרת נכסים וכו'.

<אתי בנדלר: בחוק הזה משתמשים במונח "הלוואה".

<אתי בנדלר: אם רוצים שזה יחול לא רק הלוואה אלא גם על סוגים נוספים של מתן אשראי, אפשר להשתמש במילים "הלוואה או אשראי".

איתן כבל: כל אחד ימצא לעצמו את הנתיב.

<אתי בנדלר: משרד האוצר ומשרד המשפטים, האם אתם מוכנים להשתמש בהקשר הזה במילים "הלוואה או אשראי"?

<בוריס פבלוב: כשהחוק נוסח ועבר בכנסת, התפישה הייתה שאשראי היא הגדרה שכוללת גם הלוואה.

<אתי בנדלר: אמרתי את זה.

<לאה ורון: המילה "או" לא טובה.

<אתי בנדלר: האזהרה הזאת מיועדת ללווה הפשוט.

איתן כבל: זה עניין ניסוחי.

איתן כבל: תמצאו את הניסוח.

איתן כבל: הבנתם את הרעיון, הרעיון הוא ברור.

<אתי בנדלר: הרעיון הוא שהמילה "הלוואה" תיכנס.

<אתי בנדלר: נמצא דרך להתייחס גם לאשראי.

<ורדה לוסטהויז: בחוק של הסדרת ההלוואות צריך לכתוב את השם של המלווים, לא מספיק להגיד את השם של הפלטפורמה.

<אתי בנדלר: זה לא יחול.

<אתי בנדלר: נציג האוצר חושב שזה חל, להבנתי זה לא חל.

<אתי בנדלר: זה יחול רק כשיגיעו לתיקון החוק הזה בקשר למתן הלוואות באמצעות מתווכים.

<ורדה לוסטהויז: סעיף (ה) בחוק הסדרת הלוואות חל על מלווים בפלטפורמה פיר טו פיר?

<אתי בנדלר: אני לא יודעת להגיד לך, זו פרשנות.

<ורדה לוסטהויז: אין לי בעיה שזה יחול, רק מה שחשוב זה השם של הפלטפורמה.

<ורדה לוסטהויז: הם אלה שנותנים את ההלוואה.

<אתי בנדלר: לא, הם המתווכים במתן ההלוואה.

<ורדה לוסטהויז: אם פלטפורמה רוצה לפרסם הלוואות, האם מספיק שהיא תכתוב את השם של הפלטפורמה?

<אתי בנדלר: התיקון חל על מפרסם.

<אתי בנדלר: אין ספק שמי שמפעיל את האתר הזה של פיר טו פיר הוא אכן מפרסם, ואז אנחנו אומרים שהוא צריך לכתוב גם את שם נותן ההלוואה.

<אתי בנדלר: את זה הוא לא יכול לעשות בפועל, לכן נוצרת כאן בעיה.

<רן מלמד: אם הוא יצטרך לתת שמות של אנשים פרטיים, תהיה פגיעה בפרטיות.

<אתי בנדלר: אולי בתיקון לחוק הסדרת הלוואות חוץ בנקאיות נכתוב כך: ההוראה בדבר פרסום שם נותן ההלוואה לא תחול על מי שמפרסם מתן הלוואה באמצעות מתווך.

<אתי בנדלר: אנחנו נסייג את התחולה של השם.

<אתי בנדלר: אני מבקשת להוסיף פסקה (2) בחוק הפיקוח על שירותים פיננסיים בסעיף 72(ב), שזה הסעיף שמדבר על עיצומים כספיים.

<אתי בנדלר: אחרי סעיף 47א יבוא: "או פרסם פרסומת, או נקט דרך שיווק אחרת ללא פרסום אזהרה בניגוד להוראות סעיף 47א(2)".

<אתי בנדלר: אני אתאים את הנוסח.

<אתי בנדלר: הרעיון הוא הטלת עיצום כספי על מי שפרסם את הפרסומת הזאת, או נקט אמצעי שיווק אחר ללא שם או אזהרה.

<הילה דוידוביץ' בלומנטל: אני לא רוצה שילמדו מהסייג של הלוואות חוץ בנקאיות שלא חל על פיר טו פיר לגבי כלל סעיפי החוק.

<ורדה לוסטהויז: החוק חל על המלווים של הפיר טו פיר.

<הילה דוידוביץ' בלומנטל: חוק הלוואות חוץ בנקאיות?

<ורדה לוסטהויז: בוודאי.

<ורדה לוסטהויז: ברגע שאתה נותן יותר מהלוואה אחת אתה כבר נופל בחוק.

<אתי בנדלר: אפשר להצביע על סעיף 2 עם השינויים שדיברנו עליהם.

איתן כבל: מי בעד סעיף 2?

איתן כבל: בעד – פה אחד

איתן כבל: נמנעים – אין

איתן כבל: מי בעד סעיף 3?

איתן כבל: בעד – פה אחד

איתן כבל: נמנעים – אין

<רן מלמד: מה בנוגע להכנסה של השפות רוסית וערבית?

איתן כבל: אין לי בעיה.

איתן כבל: השפות תהיינה בהתאם לקהל היעד.

<עמיהוד שמלצר: את ההחרגה של פיר טו פיר בחוק הסדרה הלוואות חוץ בנקאיות צריך להכניס גם לחוק הפיקוח על שירותים פיננסיים.

<אתי בנדלר: את ההחרגה של השם הגיוני להכניס בכל מקום שזה חל על המתווך.

איתן כבל: גברתי תחליט.